Margaret Fritsch

Margaret Goodin Fritsch (Nuwamba 3, 1899 - Yuni 27, 1993) yar asalin Amurka ce. A cikin shekara na 1923 ta zama mace ta farko da ta kammala digiri a Makarantar Gine-gine ta Jami'ar Oregon kuma a cikin shekara 1926 ta zama mace ta farko da take da lasisi a cikin jihar Oregon . Ta ci gaba da tafiyar da kamfaninta na gine-gine kuma daga ƙarshe ta yi aiki a matsayin mai tsara birni a Alaska .

 Rayuwar farko 
An haifi Fritsch Margaret Goodin a cikin 1899 a Salem, Oregon zuwa Richard Bennet Goodin da Ella Emily Buck.  Bayan ta halarci Jami'ar Willamette na tsawon shekara guda, ta shiga Jami'ar Oregon don yin karatun pre-med saboda mahaifinta ya yi imanin cewa mata sun fi dacewa da aikin jinya.  A jami'a, Fritsch ta yi abokantaka da daliban da suka yi fice a fannin gine-gine, kuma suka yanke shawarar canza zuwa Makarantar Gine-gine. Ta sauke karatu a cikin shekara 1923,  ta zama mace ta farko da ta kammala karatun digiri. 

 Sana'a 
Bayan kammala karatunta, Fritsch ta kammala aikin horon shekaru uku a kamfanonin Houghtaling da Dougan, Van Etten & Co. da Morris H. Whitehouse . Ta karɓi lasisin ta don yin aikin gine-gine a cikin 1926, ta zama mace ta farko mai lasisi a Oregon, kuma aikinta na farko da aka ba da izini shine ƙirar gidan sorority Delta Delta Delta a Jami'ar Oregon. A wannan shekarar, an zabe ta sakatariyar Hukumar Binciken Gine-gine ta Jihar Oregon—ta zama mace ta farko da ta rike mukamin—kuma ta rike mukamin har zuwa shekara ta 1956.

Fritsch ta hadu da mijinta, Frederick Fritsch, abokin aikin tane da suke gine-gine, a shekarar 1925 kuma sun yi aure a 1928. Sun koma Philadelphia kuma sun kammala haɗin gwiwa ɗaya,  gidan sorority Delta Delta a Jami'ar Pennsylvania a 1929.  Sun koma Portland, Oregon a 1930, inda Margaret ta kafa ofishinta bayan shekaru uku. An gano Frederick jim kadan bayan aurensu da wata cuta da ba za ta iya warkewa ba, kuma ya kashe kansa a shekara ta 1934; Margaret ta ɗauki ’yar shekara 11 a cikin shekara ta 1935 don rage kaɗaicinta.  

An zaɓi Fritsch a Cibiyar Nazarin Gine-gine ta Amurka a 1935 kuma ta ci gaba da aiki da kamfaninta har zuwa 1940, galibi tana zayyana gidajen zama. Bayan farkon yakin duniya na biyu, ta daina aikin gine-gine saboda rashin aiki kuma ta sami aiki a Hukumar Kula da Gidaje ta Portland. Ta ƙaura cen Dan ci gaba da  zuwa Alaska a cikin shekara 1957 kuma ta zama mai tsara birni don Juneau da Douglas ta cigaba da tsare gidaje da birane masu ban mamaki aban garen aikin ta na gine-gine awanan shekarar. 

 Daga baya rayuwa 
Fritsch ta yi ritaya a shekarar 1974  kuma ta mutu sakamakon ciwon huhu a watan Juneau a 1993. An binne ta a makabartar River View a Portland.